钦定古今图书集成/明伦汇编/皇极典/第066卷 > 唐十四
## 钦定古今图书集成/明伦汇编/皇极典/第066卷 > 唐十四

### 宪宗本纪下

按《旧唐书宪宗本纪》，“元和三年春正月癸未朔。癸巳，
群臣上尊号曰睿圣文武皇帝，御宣政殿受册，礼毕，
移仗御丹凤楼，大赦天下。庚子，泾原段祐请修临泾
城，在泾州北九十里，扼大戎之冲要，诏从之。戊申，罢
左右神威军，合为一，号天威军。”二月丙申，宰相李吉
甫进封赵国公。己丑，以武昌军节度使韦皋为润州
刺史、镇海军节度、浙江观察使。辛未，赠故布衣崔善
真“睦州司马”，《忠谏》而死于李锜也。癸丑，以鄜坊节度
使裴玢为兴元户、山南西道节度使。丙子，以右金吾
卫大将军路恕为鄜州刺史、鄜坊节度使。戊寅，咸安
大长公主卒于回纥。三月癸巳，郇王总薨。庚子，以定
平镇兵马使宋仁明为四镇、北庭、泾原等州节度使。
乙巳，御宣政殿试制科举人。夏四月癸丑，中使郭里
旻酒醉，犯夜，杖杀之。金吾薛伾、巡使韦𫄸皆贬逐。赐
宋仁明名曰“忠亮。”乙丑，贬翰林学士王涯虢州司马。
时涯甥皇甫湜与牛僧孺、李宗闵并登贤良方正科
第三等，策语太切，权幸恶之，故涯坐亲累贬之。壬申，
大风，毁含元殿栏槛二十七间。乙亥，以岭南节度使
赵昌为江陵尹、荆南节度使，以户部侍郎杨于陵为
广州刺史、岭南节度使。丁丑，以荆南节度使裴均为
右仆射、判度支。敕：“五月一日御殿受朝贺礼宜停。己
卯，裴均为尚书省都堂上仆射，其送印呈孔目，唱案、
授案，皆尚书郎为之。文武三品已上升阶列坐，四品、
五品”及郎官、御史拜于厅下，然后召御史中丞、左右
丞、侍郎升阶答拜。虽修故事行之，议者论其太过。五
月壬辰，兵部请复武举，从之。甲午，敕“东都畿、汝州都
防御使及副使，宜停。所营将士三千七百三十人，随
畿、汝界分留守及汝州防御使分掌之。”辛丑，右仆射
裴均请取荆南杂钱万贯修尚书省，从之。丙午，正衙
册九姓回纥可汗为登啰里泊密施合毗伽保义可
汗。六月戊辰，诏以钱少，欲设畜钱之令，先告谕天下
商贾，“畜钱者并令逐便市易，不得畜钱；天下银坑不
得私采。”癸亥，以邕管将黄少卿为归顺州刺史，弟少
高、少温并受官。西原，蛮酋也，贞元中屡寇邕管，至是
归款。乙丑，罢江、淮私堰埭“二十二”，从转运使奏也。甲
戌，以河南君郑馀庆为东都留守。丁丑，沙陀突厥七
百人携其亲属归镇武节度使范希朝，乃授其大首
领、曷勒《河波》阴山府都督。秋七月辛巳朔，日有蚀之。
已亥，复以度支安邑、解县两池留后为榷盐使。丁未，
涪州复隶黔中道。八月庚申，复置东都防御兵七百
人。九月己丑，淮南节度使王锷来朝。庚寅，以山南东
道节度使于崸守司空、同平章事；以右仆射裴均检
校左仆射、同平章事、襄州长史，充山南东道节度使；
加宣武韩弘同平章事。丙申，以户部侍郎裴垍为中
书侍郎、同平章事。戊戌，以中书侍郎、平章事李吉甫
检校兵部尚书、兼中书侍郎、平章事、扬州大都督府
长史、淮南节度使。以淮南节度使王锷检校司徒、河
南尹、河中晋绛慈隰节度使。河中节度使、检校司空、
同平章事、邠国公杜黄裳卒。是秋，京师大雨。十月己
酉朔。癸亥，以太常卿高郢为御史大夫。甲子，以御史
中丞窦群为湖南观察使，既行，改为黔中观察使。群
初为李吉甫擢用，及持宪，反倾吉甫，吉甫劾其阴事，
故贬之。丁卯，度支使下判案官，以四员为定。十一月
甲午，横海军节度使程执恭来朝。十二月庚戌，以临
泾县为行原州，命镇将郝玭为刺史。自玭镇临泾，西
戎不敢犯塞。甲子，南诏异牟寻卒。辛未，以谏议大夫
段平仲使南诏吊祭，仍立其子骠信苴蒙阁劝为南
诏。是岁，淮南、江“南、江西、湖南、山南东道旱。”

四年。〈刻本无此二字今补〉夏四月丙子朔。戊寅，国子祭酒冯伉
卒。壬午，裴均进银器一千五百两，以违敕付左藏库。
甲申，令皇太子居少阳院。武功人张英奴撰《回波辞》
惑众，杖杀之。丙申，抚州山人张洪骑牛冠履，献书于
光顺门，书不足采，遣之。庚子，制“故太尉、西平郡王李
晟宜编附属籍。”以太常卿李元素为户部尚书、判度
支，以商州刺史元义方为福建观察使。甲辰，以兵部
侍郎权德舆为太常卿，仍赐金紫。以御史大夫高郢
为兵部尚书，以刑部郎中、侍御史知杂李夷简为御
史中丞。五月丙午朔。辛酉，刑部尚书郑元卒。丁卯，盐铁使、吏部尚书李巽卒。六月乙亥朔。丁丑，以河东节
度使李鄘为刑部尚书，充诸道盐铁转运使；以灵盐
节度使范希朝为太原尹、北都留守、河东节度使，以
右卫上将军王泌为灵州大都督府长史、灵盐节度
使。辛丑，五岭已北银坑任人开采，禁钱不过岭南。秋
七月乙巳朔，御制《前代君臣事迹》十四篇，书于六扇
屏风。是月，出书屏以示宰臣，李藩等表谢之。丁未，渭
南暴水，坏庐舍二百馀户，溺死六百人，命府司赈给。
乙卯，右羽林统军高固卒。壬戌，御史中丞李夷简弹
京兆尹杨凭前为江西观察使时赃罪，贬凭临贺尉。
戊辰，以尚书右丞许孟容为京兆尹，赐金紫。八月甲
戌朔。癸未，兖州鱼台县移置于黄台市。丙申，安南都
护张舟奏，“破环王国三万馀人，获战象兵械，并王子
五十九人。”癸卯，赠太师裴冕，宜配享代宗庙庭；赠太
师李晟、赠太尉段秀实，宜配享德宗庙庭。九月甲辰
朔。庚戌，以成德军都知兵马使、镇府右司马王承宗
起复，校检工部尚书，充成德军节度使；以德州刺史
薛昌朝检校左常侍，充保信军节度、德棣等州观察
等使。昌朝，薛嵩之子，婚于王氏，时为德州刺史。朝廷
以承宗难制，乃割二州为节度以授昌朝。制才下，承
宗以兵掳昌朝归镇州。丁卯，邠宁节度使、检校司空、
同平章事高崇文卒。冬十月癸酉朔，以右羽林统军
阎巨源为邠州刺史、邠宁庆节度使，以少府监崔颋
为同州刺史、本州防御、长春宫等使。癸未，诏：“成德军
节度使王承宗顷在苫庐，潜窥戎镇，而内”外以“事君
之礼，叛而必诛；分土之仪，专则有辟。朕念其先祖，尝
有茂勋，贷以私恩，抑于公议。使臣旁午以告谕，孽童
俯伏以陈诚，愿献两州，期无二事。”朕亦收其后效，用
以曲全，授节制于旧疆，齿勋贤于列位。况德、棣本非
成德所管，昌朝又是承宗懿亲，俾抚近邻，斯诚厚泽。
外虽两镇，内是一家，而承“宗、象恭怀奸，肖貌稔恶，欺
裴武于得位之后，囚昌朝于授命之中。加以表疏之
间，悖慢斯甚，义士之所兴叹，天地之所不容。恭行天
诛，盖示朝典。承宗在身官爵，并宜削夺。”以神策右军
中尉吐突承璀为镇州行营招讨处置等使，以龙武
将军赵万敌为神策先锋将，内官宋惟澄、曹进玉、马
朝江等为行营馆驿粮料等使。京兆尹许孟容与谏
官面论征伐大事，不可以内官为将帅。补阙独孤郁
其言激切。诏旨只改处置为宣慰，犹存招讨之名。己
丑，诏军进讨，其王武俊、士真坟墓，军士不得樵采，其
士平、士则各守本官，仍令士则各袭武俊之封。庚寅，
册邓王宁为皇太子。癸巳，以册储肆赦系囚，死“罪降
从流，流以下递降一等。文武常参官、外州府长官子
为父后者赐勋两转。”工部侍郎归登、给事中吕元膺
为皇太子、诸王侍读。己亥，吐突承璀军发京师，上御
通化门劳遣之。十一月癸卯朔，浙西苏、润、常州旱俭，
赈米二万石。甲子，河南尹杜兼卒。己巳，彰义军节度
使、检校司空、同平章事吴少诚卒。十二月，壬申朔，以
户部侍郎张弘靖为陕府长史、陕虢观察陆运等使，
赐金紫；以陕虢观察使房式为河南尹。中丞李夷𥳑
奏：“诸州府于两税外违格科率，请诸道盐铁、转运、度
支巡院察访，报台司，以凭举奏。”从之。

五年春正月壬寅朔。己巳，浙西观察使韩皋以杖决
安吉令孙澥致死，有乖典法，罚一月奉料。二月辛未
朔。戊子，礼院奏：“东宫殿阁名及宫臣姓名与太子名
同者改之。其上台官列王官爵土，无例辄改。”从之。东
台监察御史元稹、摄河南尹房式，于台擅令停务，贬
江陵府士曹参军。三月辛丑朔，宰相杜佑与同列宴
于樊川别墅，上遣中使赐酒馔。乙巳，以御史中丞李
夷简为户部侍郎、判度支，以兵部侍郎王播为御史
中丞。癸巳，以太子宾客郑𬘡检校礼部尚书、广州刺
史、岭南节度使。己未，制以遂王宥为彰义军节度使，
以中州刺史吴少阳为申光蔡节度留后。甲子，大风
折木。丁卯，宰相于𬱖请依杜佑例一“月三朝。”从之。夏
四月庚午朔。癸酉，户部尚书李元素卒。甲申，镇州行
营招讨使吐突承璀执昭义节度使卢从史，载《从史》
送京师。丁亥，河东范希朝奏，破贼于木刀沟。福州复
置候官、长乐二县，建州置将乐县。壬申，以昭义都知
兵马使、潞州左司马乌重引为怀州刺史、河阳三城
怀州节度使，以河阳节度使孟元阳为潞州长史、昭
义军节度、泽潞磁邢洺观察使。戊戌，贬前昭义节度
使卢从史为驩州司马。五月庚子朔。乙巳，昭义军三
千人夜溃，奔魏州。右神策军使段祐卒。庚申，吐蕃使
论思即热朝贡，并归郑叔矩、路泌之柩。六月庚午朔。
戊寅，以太府卿李少和为洪州刺史、江西观察使。奚、
回纥、室韦寇振武。癸巳，应给食实封例，节度使兼宰
相，每食实封百户，岁给八百端匹；若是绢，加给绵六
百两。节度使不兼宰相，每百户给百匹；军使、诸卫大
将军，每百户给三百五十端匹。秋七月己亥朔。庚子，
王承宗遣判官崔遂上表自首，请输常赋朝廷除授

非其人，诸军解体，而藩邻观望养寇，空为逗挠，以敝
国赋，而李师道、刘济亟请昭雪，乃归罪卢从史而宥
承宗，不得已而行之也。“幽帅刘济加中书令，魏博田
季安加司徒，淄青李师道加仆射”，并以罢兵加赏也。
乙卯，幽州节度使刘济为其子总鸩死。庚申，以虔州
刺史马总为安南都护、本管经略使。八月乙巳朔。乙
亥，上顾谓宰臣曰：“神仙之事信乎？”李藩对曰：“神仙之
说，出于道家，所宗《老子》五千文为本。《老子》指归，与经
无异。后代好怪之流，假托老子神仙之说，故秦始皇
遣方士载童女入海求仙，汉武帝嫁女与方士求不
死药，二主受惑，卒无所得。文皇帝服妖僧长生药，遂
致暴死不救。古诗云：‘服食求神仙，多为药所误’。诚哉
是言也！君人者，但务求理，四海乐推，社稷延永，自然
长年也。”上深然之。以浙东观察使薛苹为润州刺史、
浙西观察使，以常州刺史李逊为越州刺史、浙东观
察使，以都官郎中韦贯之为中书舍人，起居舍人裴
度为司封员外郎、知制诰。癸巳，以邓州刺史崔咏为
邕州刺史、本管经略使。九月戊戌朔。辛亥，以吐突承
璀复为左军中尉。谏官以承璀建谋讨伐无功，请行
朝典，上宥之，降承璀为军器使，乃以内官程文干为
左军中尉。壬戌，以瀛州刺史刘总起复受幽府长史，
充幽州卢龙军节度使。癸亥，以兵部尚书高郢为右
仆射致仕。丙寅，制“以正议大夫、守太常卿、上柱国、襄
武县开国侯、赐紫金鱼袋权德舆可守礼部尚书、同
中书门下平章事。”丁卯，翰林学士独孤郁守本官起
居，以妻父权德舆在中书，避嫌也。冬十月戊辰朔，以
京兆尹许孟容为兵部侍郎，以中丞王播代孟容，又
以吕元膺代播。昇平大长公主薨。庚辰，宰相裴垍进
所撰《德宗实录》五十卷，赐垍锦彩三百匹、银器等，史
官蒋武、韦处厚等颁赐有差。辛巳，定州将杨伯玉诱
三军为乱，拘行军司马任迪𥳑，别将张佐元杀伯玉。
迪简谋归朝，三军惧，乃杀佐元。壬辰，制以迪简检校
工部尚书、定州长史，充义武军节度观察、北平军等
使。甲午，以前义武军节度、检校太尉、兼太子太傅、同
平章事张茂昭检校太尉、兼中书令、河中尹，充河中
晋绛、慈隰节度使。十一月戊戌朔，浙西奏：“当镇旧有
丹阳军，今请并为镇海军。”从之。庚子，右金吾卫大将
军伊慎降为右卫将军，以行赂三十万与中尉第五
从直，求为河东节度故也。甲辰，会王𫄸卒。庚戌，以前
河中节度使王锷检校司空、兼太子太傅、太原尹、北
都留守、河东节度使；以代州刺史阿跌光进为单于
大都护、振武麟胜节度度支营田观察押蕃落等使。
庚申，以中书侍郎、平章事裴垍为兵部尚书。以前保
信军节度使、德州刺史薛昌朝为右武卫将军。前为
王承宗掳之，囚于镇州，至是归朝故也。丙寅，吏部郎
中柳公绰献《大医箴》，上深喜纳，遣中使抚劳之。十二
月丁卯朔。癸酉，诸道盐铁转运使、刑部尚书李鄘检
校吏部尚书，兼杨府长史，充淮南节度使；以河南尹
房式为宣州刺史、宣歙池观察、采石军等使；以前宣
歙观察使卢坦为刑部侍郎，充诸道盐铁转运使。壬
午，以吏部郎中柳公绰为御史中丞，以前御史中丞
吕元膺为鄂州刺史、鄂黄、岳、沔、蕲、安、黄等州观察使，
以鄂岳观察使郗士美为河南尹。新授谏议大夫蒋
武请改名，又以吏部侍郎崔邠为太常卿。

六年春正月丙申朔。丙申，以彰义军留后吴少阳检
校工部尚书，充彰义军节度、申光、蔡等州观察使。敕
谏议大夫孟𥳑、给事中刘伯刍、工部侍郎归登、右补
阙萧俛等于丰泉寺翻译《大乘本生心地观音经》。庚
申，以淮南节度使、中书侍郎、同平章事、赵国公李吉
甫复知政事、集贤殿大学士、监修国史。二月丙寅朔。
壬申，门下侍郎、同平章事李藩为太子詹事。藩与吉
甫不叶，吉甫既用事，故罢藩相位。丙子，河中节度使、
检校太尉、中书令张茂昭卒，以太府卿裴次元为福
建观察使。己丑，忻王造薨。癸巳，以陜虢观察使张弘
靖检校礼部尚书、河中尹、晋绛慈等州节度使，以右
丞卫次公为陜府长史、陕虢观察使，以中书舍人、翰
林学士李绛为户部侍郎。以京畿民贫，贷常平、义仓
粟二十四万石，诸道州府依此贷赈。三月乙未朔，以
河南尹郗士美检校工部尚书，兼潞府长史、昭义军
节度使。丁未，以检校右仆射严绶为江陵尹、荆南节
度使。河东旧使锡钱，民颇为弊，宜于蔚州置五炉铸
钱。乙卯，畿内军镇牧“放驸马贵族，略获并不得带兵
仗，恐杂盗也。”夏四月乙丑朔。戊辰，兵部尚书裴垍为
太子宾客，以谏议大夫裴堪为同州防御使。庚午，以
户部侍郎、判度支李夷简检校礼部尚书、襄州大都
督府长史、山南东道节度使，以刑部侍郎、盐铁转运
使卢坦为户部侍郎、判度支，京兆尹王播为刑部侍
郎，充诸道盐铁转运使；以福建观察使元义方为京
兆尹。癸酉，以张茂昭家妓四十七人归定州。己卯，月，
近房以前荆南节度使赵宗儒、刑部尚书、东都留守郑馀庆为兵部尚书，依前留守。王播奏：“江淮、河岭已
南兖、郓等盐院，元和五年都收卖盐价钱六百九十
八万五千五百贯，校量未改法已前，四倍抬估虚钱
一千七百四十六万三千七百贯，除盐本外，付度支
收管。”从之。辛卯，户部奏置巡官。五月甲午朔，取受王
承宗钱物，人品官王伯恭杖死。庚子，以左金吾卫将
军李惟简检校户部尚书、凤翔尹、陇右节度使。丙午，
前山南东道节度使、检校左仆射、平章事裴均卒。壬
子，以振武节度阿跌光进“夙彰诚节，久立茂勋，宜赐
姓李氏，弟洺州刺史光颜，已从别敕处分。”六月甲子
朔，减教坊乐人衣粮。丁卯，中书门下奏：“官省则事省，
事省则人清；官烦则事烦，事烦则人浊。清浊之由，在
官之烦省。国家自天宝已后，中原宿兵，见在军士可
使者八十馀万，其馀浮为商贩，度为僧道，杂入色役，
不归农桑者，又十有五六，则是天下常以三分劳筋
苦骨之人，奉七分坐衣待食之辈。”今内外官给俸料
者，不下一万馀员，其间有职出异名，奉离本局，府寺
旷废，簪组因循者甚众。况敛财日寡，而授禄至多，设
官有限而入色无数。九流安得不杂，万物安得不烦？
汉初置郡，不过六十，文景𬪩化，百王莫先，则官少不
必政紊，郡多不必事理。今天下三百郡，一千四百县。
故有一邑之地，虚设群司；一乡之甿，徒分县职。所费
至广，所制全轻。伏请敕吏兵部侍郎郎中给事中中
书舍人各一人，错综利病，详定废置，吏员可并省者
并省之，州县可并合者并合之，每年入仕者可停减
者停减之。此则利广而易求，官少而易理，稍减冗食，
足宽疲甿。又国家旧章，依品制俸，官一品月俸三十
千，其馀职田禄米，大约不过千石，自一品以下，多少
可知。艰难已来，禁网渐弛，于是增置使额，厚请俸钱。
故大历中，权臣月俸有至九十贯者，列郡刺史，无大
小，给皆千贯。常衮为相，始立限约。至李泌，又量其闲
剧，随事增加。时“谓通济，理难减削。然犹有名存职废，
额去俸存，闲剧之间，厚薄顿异。将为永式，须立常规。”
从之。乃命给事中段平仲、中书舍人韦贯之、兵部侍
郎许孟容、户部侍郎李绛等详定减省。甲申，以御史
中丞柳公绰为湖南观察使。丁亥，太白近右执法。戊
子，赐御史中丞窦易直绯鱼袋。秋七月癸巳朔，尚书
右仆射致仕高郢卒。庚申，赠银青光禄大夫、太子宾
客裴垍太子少傅。八月癸亥朔，户部侍郎李绛奏：“诸
州阙官职田禄米及见任官抽一分职田，请所在收
贮，以备水旱赈贷。”从之。乙丑，以天德军防御使张煦
为夏州刺史、夏绥银等州节度使。丁卯，荆南先制永
安军宜停。辛巳，以常州刺史崔芃为洪州刺史、江西
观察使。九月癸巳朔，以蜀州刺史崔能为黔中观察
使。戊戌，富平县人梁悦，为父复仇，杀秦杲，投狱请罪，
特敕免死，决杖一百，配流循州。职方员外郎韩愈献
议，执奏之，减诸司流外总一千七百六十九人。贬黔
中观察使窦群为开州刺史，以为政烦苛，辰、锦二州
蛮叛故也。冬十月，以前夏州节度使李愿检校兵部
尚书、徐州刺史，充武宁军节度使。戊辰，以户部尚书
韩皋为东都留守、判东都尚书省事，以太子詹事李
藩为华州刺史、潼关防御、镇国军使，以东都留守郑
馀庆为吏部尚书。己巳，诏：“朕于百执事群有司，方澄
源流，以责实效。转运重务，专委使臣，每道有院，分督
其任。今陜路漕引，悉归中都，而尹守职名，尚仍旧贯。
又诸道都团练使，足修武备，以靖一方，而别置军额，
因加吏禄，亦既虚设，颇为浮费。思去烦以循本，期省
事以便人。其河南水陆运、陜府陆运、润州镇海军、宣
州采石军、越州义成军、洪州南昌府、福州靖海军等
使额并宜停。所收使已下俸料，一事已来，委本道充
代。百姓阙额两税，仍具数奏闻。”戊寅，诏：“王者之牧黎
元也，爱之如子，视之如伤。苟或风雨不时，稼穑不稔，
则必除烦就简，惜力重劳，以图便安，以阜生业。况邦
畿之内，百役所丛，虽勤恤之令亟行，而供亿之制犹
广。重以经夏炎暵，自秋霖澍，南亩亏播植之功，西成
失丰登之望。内乏口食，外”牵王徭，岂惟转轮之虞，虑
有馁殍之患。斯盖理道犹郁，和气未通，永言于兹，良
所咎叹。京兆府每年所配折粜粟二十五万石，宜放
于百姓，有粟情愿折纳者，时估外特加优饶。今春所
贷义仓粟，方属岁饥，容至丰熟，岁送纳元和五年已
前诸色逋租，并放百官职田，其数甚广。今缘水潦诸
处，道路不“通，宜令所在贮纳度支支用，令百官据数
于太仓请受。遭水旱处通计所损，便与除破，不得检
覆。为理之本，在乎安人。咨尔尹京宰邑之臣，实为亲
人阜俗之寄，必当询其疾苦，奉我诏条，恤隐为心，无
怠于事。罔或徇利以剥下，吐刚而茹柔，使闾并咸安，
惸婺获济。各勉忠孝，宜悉朕怀。”丙戌，以谏议大夫孔
戣为皇太子、诸王侍读。十一月壬辰朔。癸巳，新授华
州刺史李藩卒。乙巳，以工部尚书赵昌检校兵部尚
书，兼华州刺史，充潼关防御、镇国军等使。十二月癸

坦以违令立戟，罚一月俸，收夺所请门戟。己丑，制以
朝义郎、守尚书户部侍郎、骁骑尉、赐紫金鱼袋李绛
为朝议大夫、守中书侍郎、同中书门下平章事。闰十
二月辛卯朔，右卫上将军伊慎卒。辛亥，皇太子宁薨，
谥曰惠昭，废朝三日。《国典》无太子薨礼。国子司业裴
茝精《礼》学，特敕于西内定仪。
七年春正月辛酉朔。己巳，以刑部尚书赵宗儒检校
吏部尚书、兴元尹、山南西道节度使。庚午，以兵部尚
书王召判户部事。辛未，以京兆尹元义方为鄜州刺
史、鄜坊丹延观察使，以司农卿李铦为京兆尹。是夜，
月掩荧惑。壬申，废信州永丰县、越州山阴县、衢州盈
川县。癸酉，振武河溢，毁东受降城。二月庚寅朔。壬辰，
诏“以去秋旱歉，赈京畿粟三十万石。其元和六年春
赈贷百姓粟二十四万石，并宜放免。”辛丑，尚书省重
定左、右仆射《上事仪注》。壬寅，以兵部侍郎许孟容为
河南尹。辛亥，山南西道节度使裴玢卒。癸丑，入蕃使
不得与私觌正员官，量别支给，以充私觌。旧使绝域
者，许卖正员官十馀员，取货以备私觌，虽优假远使，
殊非典法，故革之。敕：“钱重物轻，为弊颇甚，详求适变，
将以便人。所贵缗货通行，里闾宽恤，宜令群臣各随
所见利害状以闻。”三月己未朔。辛酉，以惠昭太子葬，
罢曲江上巳宴。庚午，以旱，敕诸司疏决系囚。夏四月
戊子朔。癸巳，敕天下州府民户每田一亩种桑二树，
长吏逐年检计以闻。辛亥，盐铁使王播奏：“元和六年
卖盐铁，除峡内并盐外，计收六百八十五万九千二
百贯。五月戊午朔。庚申，上谓宰臣曰：‘卿等累言吴越
去年水旱，昨有御史自江淮回，言不至为灾，人非甚
困’。”李绛对曰：“臣得两浙、淮南状，继言歉旱。方隅授任，
皆朝廷信重之臣。御史非良，或容希媚，此正是奸佞
之臣。况推诚之道，君人大本，任大臣以事，不可以小
臣言间之。伏望明示御史姓名，正之典刑。”上曰：“卿言
是也。朝廷大体，以恤人为本，一方不稔，即宜赈救，济
其饥寒，况可疑之也。向者不思而有此问，朕言过矣。”
绛等拜贺。癸亥，荧惑近太微右执法。六月丁亥朔，舒
州桐城梅天陂内有黄白二龙自陂中乘风雷跃起，
高二百尺，行六里，入浮塘陂。癸巳，以金紫光禄大夫、
守司徒、同平章事、崇文馆大学士、太清宫使、上柱国、
岐国公杜佑为光禄大夫、守太保致仕，宜朝朔望，佑
累表恳请故也。己亥，月近南斗魁第四星。镇州甲仗
库一十三间灾，兵仗都尽。王承宗常畜叛谋，至是始
惧天罚，凶气稍夺，仍杀三库吏百馀人。乙丑，以兵部
员外郎王涯知制诰。乙亥，制立遂王宥为皇太子，改
名𢘆。己卯，以新罗大宰相金彦昇为开府仪同三司、
检校太尉、使持节、大都督鸡林州诸军事、鸡林州刺
史、兼宁海军使、上柱国，封新罗国王，仍册彦昇妻真
氏为妃。八月丁亥朔，新除新罗国大宰相金崇斌等
三人，宜令本国准例赐戟。戊戌，魏博节度使田季安
卒。辛丑，废蓬州宕渠县。甲辰，宣歙观察使房式卒。丙
午，以苏州刺史范传正为宣歙观察使。戌申，制：“诸州
府五品巳上官替后，委本道长官量其才行、官业、资
历，每年冬季一度闻荐。其罢使郎官、御史，许朝臣每
年冬季准此闻荐。诸使府参佐、检校官从元授官月
日计。如是五品已上官及台省官，经三十个月外，任
馀转改。馀官经三十六个月奏转改，如未经考，便有
事故及停替官，本限之外，更加十个月，即任申奏。”辛
亥，以左龙武大将军薛苹为滑州刺史、义成军节度
使。冬十月乙未，魏博三军举其衙将田兴知军州事。
时田季安死，子怀谏年十一，为副大使，知军府事，军
政一决于家僮。蒋士则数易大将军，情不安。因田兴
入衙，兵环而劫，请兴顿仆于地，军众不散。兴曰：“欲听
吾命，勿犯副大使。”众曰：“诺。”但杀蒋士则等十数人而
止。即日移怀谏于外，令朝京师。甲辰，以魏博都知兵
马使、兼御史中丞、沂国公田兴为银青光禄大夫、检
校工部尚书，兼魏州大都督府长史，充魏博节度使。
庚戌，沣王宽改名恽，深王察改名悰，洋王寰改名忻，
绛王寮改名悟，建王密改名恪。以郑滑节度使袁滋
为户部尚书。十一月丙辰朔。乙丑，诏“田兴以魏博请
命，宜令司封郎中、知制诰裴度往彼宣慰。赐三军赏
钱一百五十万贯。以河阴院诸道合进内库物，充六
州百姓，给复一年，兼赦”管内见系囚徒。及度至魏州，
田兴礼待甚恭，仍请度至六州诸县宣达朝旨。辛未，
太保致仕杜佑卒。东川观察使潘孟阳奏“龙州武安
县嘉禾生，有麟食之。麟之来，群鹿环之，光彩不可正
视。”使画工图之以献。乙亥，以给事中李逢吉、司勋员
外郎李巨并充皇太子、诸王侍读。戊寅，吏部尚书郑
馀庆请复置吏部考官三员，吏部郎中杨于陵执奏
以为不便，乃诏考官韦𫖮等三人祇考及第科目人，
其馀吏部侍郎自定。己卯，江西观察使崔芃卒。辛巳，
以前魏博节度副使田怀谏为右监门卫将军，赐宅
一区、刍粟等。甲申，以同州刺史裴堪为江西观察使十二月丙戌朔，以吏部尚书郑馀庆为太子少傅。丙
辰，左拾遗杨归厚以自娶妇进状，借礼会院，诏眨国
子主簿分司。戊戌，以京兆尹裴向为同州防御使。己
亥，魏博奏：“管内州县官员二百五十三员，请吏部铨
注。”

八年春正月乙卯朔。庚午，册“大言义为渤海国王”，授
秘书监、“《忽汗》州都督。”辛未，制以正议大夫、守礼部尚
书、同平章事、上柱国、扶风郡开国公权德舆守礼部
尚书，罢知政事。癸未，以山南东道节度使李夷𥳑检
校户部尚书、“成都尹，充剑南西川节度使；以户部尚
书袁滋检校兵部尚书、襄州刺史，充山南东道节度”
使。二月乙酉朔。辛卯，田兴改名弘正。宰相李吉甫进
所撰《元和郡国图》三十卷，又进《六代略》三十卷，又为
《十道州郡图》五十四卷。宰相于𬱖男太常丞敏专杀
梁正言，奴弃溷中。事发，𬱖与男季友素服待罪，贬𬱖
恩王傅；于敏长流雷州，锢身发遣。殿中少监、驸马都
尉于季友诳罔公主，藏隐内人，转授“凶兄，移贮外舍，
伤风黩礼，莫大于兹。宜削夺所任官，令在家修省。”赞
善大夫于正、秘书丞于方，并停见任，皆𬱖之子也。捕
获授于𬱖赂，为致出镇人梁正言，及交构权贵僧鉴
虚，并付京兆府杖死。甲子，以剑南西川节度使、银青
光禄大夫、检校吏部尚书、兼门下侍郎、同平章事、上
柱国、临淮郡开国公、食邑二千户武元衡复入中书
知政事，兼崇元馆大学士、太清宫使。辛未，上以久旱，
亲于禁中求雨。是夜，澍雨霑足。丙子，大风坏崇陵寝
殿鸱尾，折门戟六。夏四月癸未朔。乙酉，以邕管经略
使房启为桂管观察使，以开州刺史窦群为邕管经
略使。丙戌，以钱重货轻，出库钱五十万贯，令两常平
仓收“市布帛，每段匹于旧估加十之一。”鄜坊观察使
元义方卒。辛卯，以将作监薛伾为鄜坊观察使。乙未，
长安西市豕生三耳八足二尾。僧鉴虚为高崇文纳
赂四万五千贯，举宰相杜黄裳共引致人永乐县令
吴凭，付钱与黄裳男载。敕：“吴凭配流昭州，黄裳、崇文
巳薨殁，所用钱不须勘问，杜载释放。”辛亥，赐魏博田
弘正钱二十万贯，收市军粮。庚申，河中尹张弘靖奏
修古舜城。六月辛巳朔，时积雨，延英不开十五日。是
日，上谓宰臣曰：“今后每三日雨亦对来。”乙酉，工部尚
书致仕裴佶卒。丙戌，以东都留守韩皋检校吏部尚
书，兼许州刺史，充忠武军节度使。庚寅，京师大风雨，
毁屋飘瓦，人多压死，所在“川渎暴涨，行人不通。”辛丑，
出宫人二百车，任从所适，以水灾故也。壬寅，宰臣武
元衡、李吉甫、李绛，旧相郑馀庆、权德舆各奉诏令进
旧诗。秋七月辛亥朔。癸丑，以权德舆检校吏部尚书、
东都留守。丁卯，以振武节度使李光进为灵州大都
督府长史、灵武节度使。癸酉，命中尉彭中献修《兴唐
观》，壮其规制，北拒禁城，开复道以通行幸。是夜，月近
五诸侯。丁丑，新授桂管观察使房启降为太仆少卿。
启初拜桂管，启吏赂吏部主者，私得官告以授启。俄
有诏命中使赍告牒与启，曰：“受之五日矣。”上怒，杖吏
部令史，罚郎官，启亦即降之。以安南都护马总为桂
管观察使，以江州刺史张勔为安南都护、本管经略
招讨使、鄜坊观察使薛伾卒。八月辛巳朔。癸未，以蕲
州刺史裴行立为安南都护、本管经略招讨使，以张
勔耄年也。丁亥，以司农卿裴武为鄜坊观察使。庚寅，
诏“毁家徇国故徐州刺史李洧等一十家子孙并宜
甄奖。”甲午，太白近轩辕。辛丑，以东川节度使潘孟阳
为户部侍郎，判度支卢坦为梓州刺史、剑南东川节
度使。乙巳，废天武军，并入神策军。九月庚戌朔，景辰，
淄青李师道进鹘十二，命还之。戊午，赐群臣宴于曲
江。乙丑，诏：“比闻岭南五管并福建、黔中等道，多以南
口饷遗，及于诸处博易，骨肉离析，良贱难分。此后严
加禁止，如违，长吏必当科罚。”淮西吴少阳献马三百
匹。丙寅，诏减死“戍边，前代美政，量其远迩，亦有便宜。
今后两京、关内、河南、河东、河北、淮南、山南东西道州
府，除大辟罪外，轻犯不得配流天德五城。”戊辰，以给
事中窦易直为陜虢防御使，仍赐金紫。壬申，以恩王
傅于𬱖为太子宾客。以前朔方灵盐节度使王佖为
右卫将相，出入翰林草制，谓之“白麻。”至佖奏罢中书
草制，因为例也。太常习乐，始复用大鼓。冬十月庚辰
朔。己丑，荧惑近太微西垣南首星。庚寅，以湖南观察
使柳公绰为岳、鄂、沔、蕲、安、黄观察使。辛卯，泾原节度
使朱忠亮卒。壬辰，汴州刘弘进所撰《圣朝万岁乐谱》，
共三百首。己巳，以宗正少卿李道古为黔中观察使，
以苏州刺史张正甫为湖南观察使。丙申，以大雪放
朝，人有冻踣者，雀鼠多死。戊戌，以神策普润镇使苏
光荣为泾州刺史、四镇北庭行军、泾原节度使，翰林
学士、司封员外郎韦弘景守本官。以草《光荣诏》漏叙
功勋故也。壬辰，振武奏，“回纥千骑至䴙𪂿泉。”十一月
庚戌朔。丙辰，以福建观察使裴次元为河南尹。丙寅，
以盐州隶夏州。自夏州至丰州，初置八驿。丁卯，以泗

损田三万八千顷。十二月庚辰朔，以京兆尹李铦为
鄜坊观察使，以代裴武，入为京兆尹。辛巳，敕“应赐王
公、公主、百官等庄宅、碾硙、店铺、车坊、园林等，一任贴
典货卖，其所缘税役，便令府县收管。”敕：“张茂昭立功
河朔，举族归朝，义烈之风，史册收载。如闻身故之后，
家无馀财，追怀旧勋，特越常典。宜岁赐绢二千匹，春
秋二时支给。”群臣上表，请立德妃郭氏为皇后。丙戌，
以桂管观察使马总为广州刺史、岭南节度使，以邕
管经略使崔咏为桂管观察使。庚寅，以夔州刺史马
平阳为邕管经略使。振武军乱，逐其帅李进贤，屠其
家。乃以夏州节度使张煦代进贤，率兵二千赴镇，许
便宜击断。丙午，以金吾卫将军田进为夏州刺史、夏
绥银节度使。以河溢，浸滑州羊马城之半。滑州薛苹、
魏博田弘正征役万人，于黎阳界开“古黄河道，南北
长十四里，东西阔六十步”，深一丈七尺。旧河水势
滑，人遂无水患。

九年春正月己酉乙卯，大雾而雪。李吉甫累表辞相
位，不许。乙亥，张煦入单于都护府，诛作乱军士苏国
珍等二百五十二人。二月己卯朔，户部侍郎、判度支
兼京北五城管田使。丁丑，贬前镇武节度使李进贤
为通州刺史。监军路朝见配役于定陵。丁未，诏“以岁
饥，放关内元和八年已前逋租钱粟，赈常平、义仓粟
三十万石。”丙申，赐振武军绢二万匹。丁酉，月近心大
星。癸卯，制“朝议大夫、守中书侍郎、同平章事、上柱国、
高邑男李绛守礼部尚书，累表辞相位故也。”三月己
酉朔。丙辰，嶲州地震，昼夜八十，震压死者百馀人。庚
申，妖人梁叔高自广州来，授书与吏部侍郎杨于陵，
使为己辅，于陵执之以告，杀之。辛酉，以太子少傅郑
馀庆检校右仆射、兴元尹、山南西道节度使，代赵宗
儒为御史大夫。丁卯，陨霜杀桑。召大理卿裴棠棣男
损、前昭应令杜式方男悰见于麟德殿前，各赐绯。许
尚公主。夏四月戊寅朔。庚寅，诏赐太师、咸宁王浑瑊
宜配享德宗庙庭。五月丁未朔，以岭南节度使郑𬘡
为工部尚书。庚申，移宥州于泾原军郭下置延恩县，
隶夏州观察使。是月，旱，谷贵，出太仓粟七十万石开
六场粜，以惠饥民。乙丑，桂王纶薨。以旱，免京畿夏税
十三万石、青苗钱五万贯。六月丙子朔。戊寅，功天德
军经略使周怀乂卒，废朝一日。经略使废朝，自怀乂
始也。庚辰，以义武军节度副使浑镐检校工部尚书，
兼定州大都督府长史，充义武军节度使、易定观察
使、北平军等使。丙戌，以左龙武将军燕重旰为丰州
刺史、天德军丰州西城申城都防御押蕃落等使。乙
未，置礼宾院于长兴里之北。丙申，以左丞孔戣为华
州刺史、潼关防御、镇国军等使。壬寅，制“河中晋绛慈
隰等州节度使张弘靖守刑部尚书、同中书门下平
章事。”秋七月丙午朔。乙未，以御史大夫赵宗儒检校
尚书右仆射，兼河中尹、河中晋绛等州节度使。戊辰，
以太子司议郎杜悰为银青光禄大夫、殿中少监、驸
马都尉，尚岐阳公主。闰八月乙巳朔。辛酉，以河阳节
度使乌重引兼汝州刺史。壬戌，以中书舍人王涯、屯
田郎中韦绶为皇太子、诸“王侍读。己巳，加田弘正检
校右仆射，赏三军钱二十万贯。”九月甲戌朔，以洺州
刺史李光颜为陈州刺史、忠武军都知兵马使。丙戌，
以山南东道节度使袁滋检校兵部尚书，兼江陵尹、
荆南节度使；以荆南节度使严绶检校司空、襄州刺
史、山南东道节度使。乙丑，月掩轩辕。淮西节度使吴
少阳卒，其子元济匿丧，自总兵柄，乃焚劫舞阳等四
县，朝廷遣使吊祭，拒而不纳。壬辰，真腊国朝贡。戊戌，
加河东节度使王锷检校司空、同平章事，以给事中
孟𥳑为越州刺史、浙东观察使。赠吴少阳尚书右仆
射。冬十月甲辰朔。丙午，金紫光禄大夫、中书侍郎、同
平章事、集贤大学士、监修国史、上柱国、赵国公李吉
甫卒。甲寅，以刑部员外郎令孤楚为职方员外郎、知
制诰。壬戌，以忠武军节度使韩皋为吏部尚书，以忠
武军节度副使兼陈州刺史李光颜为许州刺史、忠
武军节度使。甲子，制：“朕嗣膺宝位，于兹十年。每推至
诚，以御方夏，庶以仁化，臻于太和，宵衣旰食，意属于
此。今淮西一道，未达朝经，擅自继袭，肆行寇掠，将士
等迫于受制，非是本心。思去三面之罗，庶遵两阶之
义。宜以山南东道节度使严绶兼充申、光、蔡等州招
抚使，仍命内常侍崔潭峻为监军。”戊辰，以尚书左丞
吕元膺检校工部尚书、东都留守。旧例，命留守赐旗
甲与方镇同，及元膺受命不赐，谏官援华、汝、寿三州
例有赐。居守之“重，不宜独阙。”上曰：“此三处亦宜停赐。”
十一月甲戌朔。甲申，以吏部尚书韩皋为太子宾客。
甲午，以御史中丞胡证为单于大都护、振武灵胜等
军节度使。丁酉，太子太傅范希朝卒。戊戌，以中书舍
人裴度为御史中丞；以左金吾大将军郭钊检校工
部尚书、邠州刺史，充邠宁节度使；以职方员外郎、知
制诰令狐楚为翰林学士。十二月甲辰朔。丁未，镇武节度使张煦卒。辛亥，邠宁节度使、检校右仆射阎巨
源卒。癸丑，兵部尚书王召卒。己未，右羽林统军孟元
阳卒。丙寅，太子少保赵昌卒。戊辰，制“以中大夫、守尚
书右丞、上骑都尉、赐紫金鱼袋韦贯之本官同中书
门下平章事。”

十年春正月癸酉朔。乙酉，宣武军节度使韩弘守司
徒，平章事并如故。丙申，严绶帅师次蔡州界。己亥，制
“削夺吴元济在身官爵。”庚子，桂管奏移富州治于故
城。二月癸卯朔。甲辰，严绶军为贼所袭，败于磁丘，退
守唐州。田弘正子布、韩弘子公武各率师隶李光颜
讨贼。辛亥，以礼部尚书李绛为华州潼关防御镇军
等使。壬戌，河东防秋将刘辅杀丰州刺史燕重旰。己
巳，以羽林将军李汇为泾原节度使。三月壬申朔，以
右金吾将军李奉仙为丰州刺史、天德军西城中城
都防御使。己卯，以剑南西川节度行军司马李程为
兵部郎中、知制诰。乙酉，以虔州司马韩泰为章州刺
史，以永州司马柳宗元为柳州刺史，饶州司马韩晔
为汀州刺史，朗州司马刘禹锡为播州刺史，台州司
马陈谏为封州刺史。御史中丞裴度以禹锡母老，请
移近处，乃改授连州刺史。赠故太常卿崔邠、礼部尚
书。李光颜破贼于南顿。辛亥，盗焚河阴转运院，凡烧
钱帛二十万贯、匹，米二万四千八百石，仓室五十五
间，防院兵五百人，营于县南，盗火发而不救，吕元膺
召其将杀之。自盗火发河阴，人情骇扰。壬戌，以长安
县令徐俊为邕管经略使。五月辛未朔。辛巳，御史中
丞裴度兼刑部侍郎。时度自淮西行营宣慰还，所言
军机，多合上旨，故以“兼管”宠之。丙申，李光颜大破贼
党于洄曲。自征兵讨贼，凡十馀镇之师，环于申、蔡，未
立战功。裴度使还，奏曰：“臣观诸将，惟光颜见义能勇，
必能立功。”至是告捷，京师相贺。上尤赏度之知人。六
月辛丑朔。癸卯，镇州节度使王承宗遣盗夜伏于靖
安坊，刺宰相武元衡，死之。又遣盗于通化坊，刺御史
中丞裴度，伤首而免。是日，京城大骇，自京师至诸门，
加卫兵，宰相导从，加金吾骑士，出入则彀弦露刃，每
过里门，诃索甚諠，公卿持事柄者，以家僮兵仗自随。
武元衡死数日未获贼，兵部侍郎许孟容请见，奏曰：
“岂有国相横尸路隅，不能擒贼！”因洒泣极言，上为之
愤叹。乃诏京城诸道，能捕贼者赏钱万贯，仍与五品
官，敢有盖藏，全家诛戮。乃积钱三万贯于东西市。京
城大索，公卿节将复壁重“轑者皆搜之。”庚戌，神策将
士王士则、王士平以盗名上言，且言王承宗所使，乃
捕得张晏等八人诛之。乙丑，制以朝议郎、守御史中
丞、兼刑部侍郎、飞骑尉、赐紫金鱼袋裴度为朝请大
夫、守刑部侍郎、同中书门下平章事。秋七月庚午朔，
灵武节度使李光进卒。辛未，以神策军长武城使杜
叔良为朔方、灵盐定远城节度观察使。甲戌，诏：“成德
军节度使王承宗，自涤瑕疵，累加奖拔，列在维藩之
任，待以忠正之徒，谓怀君父之恩，克励人臣之节，而
动思弃命，恣逞非心，傲狠反常，横辱无畏。以其先祖
尝立忠勋，每念含容，庶闻悛革。曾不知阴谋逆状，久
则逾彰；凶德祸机，盈而自覆。乃敢轻肆指斥，妄陈表
章，潜遣奸人，内怀兵刃，贼杀元辅，毒伤宪臣，纵其凶
残，无所顾望。推穷事迹，罪状昭明，周览谳词，良用惊
叹。宜令绝其朝贡。其所部博野、乐寿两县本属范阳，
宜却隶刘总。驸马都尉王承系、太子赞善王承迪、丹
王府司马王承荣等并宜远郡安置。”先是，承宗上表
怨咎武元衡，留中不报，又肆指斥，上使持其表以示
百官，群臣皆请问罪。丙戌，泾原节度使李汇卒。以将
作监王潜为荆州刺史、四镇、北庭、泾原节度使。乙未，
以京兆尹裴武为司农卿，以捕贼弛慢故也。八月己
亥朔，日有蚀之。丙寅，诃陵国遣使献僧祗僮及五色
鹦鹉、频伽鸟并异香名宝。丁未，淄青节度使李师道
阴与嵩山僧圆净谋反，勇士数百人伏于东都进奏
院，乘洛城无兵，欲窃发焚烧宫殿，而肆行剽掠。小将
杨进、李再兴告变，留守吕元膺乃出兵围之。贼突围
而出，入嵩岳山棚，尽擒之。讯其首，僧圆净主谋也。僧
临刑叹曰：“误我事，不得使洛城流血。”九月癸酉，以宣
武军节度使韩弘充淮西行营兵马都统。丁酉，以太
子宾客韩皋为兵部尚书。冬十月庚子，始析山南东
道为两节度：以户部侍郎李逊为襄州刺史，充襄、复、
郢、均、房节度使；以右羽林将军高霞寓为唐州刺史，
充唐、随、邓节度使。刑部尚书权德舆奏请行用新删
定《敕格》三十卷，从之。壬子，以太子宾客于𬱖为户部
尚书。十一月戊辰，诏出内库缯绢五“十五万匹供军。”
乙亥，以山南东道节度使严绶为太子少保。戊寅，盗
焚献陵寝宫，诏发振州兵二千，会义武军以讨王承
宗。十二月壬寅夜，太白犯镇星。甲辰，李愿击败李师
道之众九千，斩首二千级。壬子，东都留守吕元膺请
募置三河子弟以卫宫城。甲寅，越州复置山阴县。庚
申，新造指南车、记里鼓。出宫人七十二人，置京城寺

十一年春正月丁卯朔，以宿师于野，不受朝贺。己巳，
以中书侍郎、平章事张弘靖检校吏部尚书，兼太原
尹、北都留守、河东节度使。戊寅，诏群臣曰：“今用兵已
久，利害相半，其攻守之宜，罚宥之要，宜各具议状以
闻。”庚辰，翰林学士钱徽、萧俛各守本官，以上疏请罢
兵故也。癸未，削夺王承宗在身官爵，所袭封邑。赐武
“俊子金吾将军士卒。令河东、河北道诸镇加兵进讨。”
甲申，盗断建陵门戟四十七竿。甲子，李光颜奏破贼。
二月癸卯，吐蕃赞普卒。以中书舍人、权知礼部贡举、
赐绯鱼袋李逢吉为门下侍郎、同平章事，赐紫金鱼
袋。以内库绢四万疋赏幽、魏将士。甲寅，以华州刺史
李绛为兵部尚书。丙辰，月掩心。戊午，南诏蛮酋晟龙
盛卒。三月庚午，皇太后崩于兴庆宫之咸宁殿。是日，
群臣发丧于西宫两仪殿。以宰臣裴度为礼仪使，吏
部尚书韩皋为大明宫留守，设次于中书。辛未，敕“诸
司公事，宜权取中书、门下处分。”癸酉，分命朝臣告哀
于天下。甲戌，见群臣于紫宸门外庑下。己卯，以宰臣
李逢吉充大行皇太后山陵使，出内库缯帛五万匹
充奉山陵。己丑，月近镇星。夏四月壬寅，西川节度使
李夷简遣使告哀于南诏。“后丧边镇告四夷”，旧制也。
庚戌，贬户部侍郎、判度支杨于陵为郴州刺史，坐供
军有阙也。丁巳，以徐、宿饥，赈粟八万石。五月丁卯夜，
辰、岁，二宿合于东井。宿州军乱，逐刺史骆怡。壬申，李
光颜破贼于凌云栅。六月甲辰，高霞寓败于铁城，退
保新兴栅。是日，人情悚骇，宰相奏对，多请罢兵。上曰：
“胜负兵家常势，不可以一将失利，便沮成计。今但议
用兵方略、朝廷庶务，制置可否耳。”是夜，月掩心后星。
庚戌，田弘正军讨王承宗，次于南宫。辛酉，群臣上大
行太皇后谥曰庄宪。秋七月丁丑，贬随唐节度使高
霞寓为归州刺史；以河南尹郑权为襄州刺史，充山
南东道节度使；以荆南节度使袁滋为唐州刺史、彰
义军节度使；申光唐蔡、随邓州观察使。权以唐州为
理所；以华州刺史裴武为江陵尹，充荆南节度使。戊
寅，以随州刺史杨旻为唐州刺史，充行营都知兵马
使；以滋儒者，故复以旻将其兵。壬午，宣武军奏破贼。
八月壬寅，以宰臣韦贯之为吏部侍郎，罢知政事。贯
之以淮西、河北两处用兵，劳于供饷，请缓承宗而专
讨元济，与裴度争论上前故也。戊申，容州奏飏风海
水毁州城。甲申，附庄宪皇后于丰陵。九月丁卯，饶州
奏“浮梁、乐平二县五月内暴雨水溢，失四千七百户，
溺死者一”百七十人。丙子，新除吏部侍郎韦贯之再
贬湖南观察使。辛未，贬吏部侍郎韦𫖮为陜州刺史，
刑部郎中李正辞为金州刺史，度支郎中薛公干为
房州刺史，屯田郎中李宣为忠州刺史，考功郎中韦
处厚为开州刺史，礼部员外郎崔韶为果州刺史，并
为补阙张宿所构，言与贯之朋党故也。乙酉，蔡州军
前奏“拔凌云栅。”冬十月丁巳，以刑部尚书权德舆检
校吏部尚书，兼兴元尹，充山南西道节度使。丙寅，幽
州刘总加平章事，郓州李师道加检校司空。师道闻
拔凌云栅，乃惧，伪贡款诚，故有是命。庚午，以司农卿
王遂为宣州刺史、宣歙池观察使，以京兆尹李翛为
润州刺史、浙西观察使。以遂、翛尝历计司，能聚敛，方
藉供军，故有斯授。壬申，敕“诸道奏事官，非急切不得
乘驿马。”丁丑，出内库钱五十万贯供军。戊寅夜，月犯
岁。辛巳，命内常侍梁守谦监淮西行营诸军，仍以空
名告身五百通及金帛付之。戊子夜，土火合于虚、危。
十二月丙午，以易州刺史陈楚为定州刺史、义武军
节度使。丁未，以翰林学士、尚书工部侍郎、知制诰王
涯为中书侍郎、同平章事。甲寅，以闲厩宫苑使李愬
检校左散骑常侍，兼邓州刺史，充唐、随、邓等州节度
使。初置“淮、颍水运使，运杨子院米，自淮阴溯流至寿
州四千里入颍口，又溯流至颍州沈丘界五百里至
于项城，又溯流五百里入溵河，又三百里输于郾城”，
得米五十万石、茭一千五百万束，省汴运七万六千
贯。己未，邕管奏，“黄洞贼屠岩州未央宫及飞草场火，
京畿水害田”，润、常、湖、衢、陈、许大水。是岁冬，雷，桃、杏花。
回鹘、靺、鞨、奚、契丹、牂牱、渤海等朝贡。
十二年春正月辛酉朔，以用兵不受朝贺。癸未，贬义
武军节度使浑镐为循州刺史，坐讨贼失律也。甲申，
贬唐邓节度袁滋为抚州刺史，以上疏请罢兵故也。
乙酉夜，星见而雨。戊子夜，彗出毕南，长丈馀，指西南，
凡三日，南近参、箕而没。二月壬申，出内库绢布六千
九万段、匹银五千两，付度支供军。庚子，敕京城居人
五家相保，以搜奸慝。时王承宗、李师道欲阻用兵之
势，遣人折陵庙之戟，焚刍槁之积，流“矢飞书，恐骇京
国，故搜索以防奸。”及贼平，复得淄青簿领，中有赏《蒲
潼关吏案》，乃知容奸者关吏也，搜索不足以为防。庚
申，敕“宜于许汝行营侧近置行郾城，以处贼中归降
人户。”甲寅，鄂岳团练使李道古师攻申州，克罗城，贼
力战，道古之众大败。三月壬戌，昭义郗士美兵败于柏乡，兵士死者千人。戊辰，沧州程执恭改名权，太常
定李吉甫谥曰“敬宪”，度支郎中张仲方非之，上怒，贬
为遂州司马，赐吉甫谥曰忠。丁丑，月犯心后星。癸未，
贼将吴秀琳以文城栅兵三千降李愬。夏四月辛卯，
李光颜破贼三万于郾城，杀其卒什二三，获马千匹、
器甲三万。辛丑，驸马都尉于季友居嫡母丧，与进士
刘师服欢宴，夜饮。季友削官爵，笞四十，忠州安置；师
服笞四十，配流连州。于𬱖不能训子，削阶。己酉，出太
仓粟二十五万石粜于西京，以惠饥民。庚戌，敕改蔡
州吴房县为遂平县，移置于文城栅南新城内。丁卯，
贼郾城守将邓怀金与县令董昌龄以郾城降。甲戌，
渭南雨雹，中人有死者。丙子，诏权罢河北行营，专讨
淮、蔡。五月庚寅朔。癸巳，随唐节度使李愬奏“败贼于
吴房，获贼将李佑。”己亥，以尚书左丞许孟容为河东
留守，充都畿防御使。时东畿民户供军尤苦，车数千
乘，相错于路，牛皆馈军，民户多以驴耕。己酉，作蓬莱
池周廊四百间。六月己未朔，以卫尉卿程异为盐铁
使，代王播。时异为盐铁使副，自江南收拾到供军钱
一百八十五万以进，故得代、播。壬戌，贼吴元济上表
请束身归朝。时连破三栅，贼势迫蹙，实欲归朝而制
于左右，故不果行。乙酉，京师大雨，含元殿一柱倾，市
中水深三尺，坏坊民二千家。秋七月戊子朔。壬辰，诏
“以定州饥，募人入粟受官及减选超资。”河北水灾，邢、
洺尤甚，平地或深二丈。甲辰，户部尚书于𬱖请致仕，
不允。岭南节度使崔咏卒。乙酉，敕：“今后左降官及责
授正员官等，宜从到任经五考满，许量移。如未满五
考遇恩赦者，从节支处分。如犯十恶大逆、赃贿缘坐，
奏取进止。”庚戌，以国子祭酒孔戣为广州刺史、岭南
节度使。丙辰，制以中书侍郎、平章事裴度守门下侍
郎、同平章事、使持节蔡州诸军事、“蔡州刺史，充彰义
军节度、申光蔡观察处置等使，仍充淮西宣慰处置
使”；以朝散大夫、守尚书户部侍郎、上护军、赐紫金鱼
袋崔群为中书侍郎、同中书门下平章事；以刑部侍
郎马总兼御史大夫，充淮西行营诸军宣慰副使；以
太子右庶子韩愈兼御史中丞，充“彰义军行军司马”；
以司勋员外郎李正封、都官员外郎冯宿、礼部员外
郎李宗闵皆兼侍御史，为判官书记，从度出征。诏以
郾城为行蔡州治所。八月戊午朔。庚申，裴度发赴行
营，敕神策军三百人卫从，上御通化门劳遣之。度望
门再拜，衔涕而辞，上赐之犀带。以河南尹辛秘为潞
府长史、昭义军节度使，代郗士美。以士美为工部尚
书，孟简为户部侍郎。戊辰，以同州刺史张正甫为河
南尹。甲申，裴度至郾城。九月丁亥朔，戊子，出内库罗
绮、犀玉、金带之具，送度支估计供军。甲午，御史台奏：
“同制除官承前以名字高下为班位先后，或名在前，
身在后，及到却在旧人之上，今请以上日为先后。”敕：
“日名在前，上日在后，未逾月不在此限。行立班次，即
宜以敕内前后为定。”戊戌，剑南东川节度卢坦卒。己
亥，贬京兆尹窦易直为金州刺史，以鞫狱得赃不实
故也。辛丑，以御史中丞为京兆尹。壬寅，以湖广观察
使韦贯之为太子詹事、分司。乙巳，以刑部郎中、知杂
崔元略为御史中丞。丁未，以朝议大夫、门下侍郎、同
平章事李逢吉检校兵部尚书、使持节梓州诸军事、
梓州刺史，充剑南东川节度副大使、知节度事。庚子，
以抚州刺史袁滋为湖南观察使。冬十月壬申，裴度
往沲口观板筑五沟，贼遽至，注弩挺刃，将及度，而李
光颜、田布扼其归路，大败之。是日度几陷。癸酉，内出
《元和辩谤略》三卷付史馆。甲申，以淮南节度使、检校
左仆射李鄘为门下侍郎、同中书门下平章事，以左
丞卫次公代鄘为淮南节度使。己卯，随唐节度使李
愬率师入蔡州，执吴元济以献，淮西平。甲申，诏：“淮西
立功将士，委韩弘、裴度条疏奏闻，淮西军人一切不
问，宜准元敕给复二年。”十一月丙戌朔，御兴安门，受
淮西“之俘，以吴元济徇两市，斩于《独柳树》，妻沈氏没
入掖庭，弟二人、子三人配流”，寻诛之，判官刘协等七
人处斩。录平淮西功，随唐节度使、检校左散骑常侍
李愬检校尚书左仆射、襄州刺史，充山南东道节度、
襄邓随唐福郢均房等州观察等使。加宣武军节度
使韩弘兼侍中，忠武军节度使李光颜、河阳节度使
乌重引并检校司空；以宣武军都虞候韩公武检校
左散骑常侍、鄜州刺史、鄜坊丹延节度使；以魏博行
营兵马使田布为右金吾卫将军，皆赏破贼功也。甲
午，恩王连薨。以蔡州郾城为溵州，析上蔡、西平、遂平
三县隶焉。戊申，以淮西宣慰副使、刑部侍郎马总为
彰义军节度留后。十二月壬戌，以彰义军节度、淮西
宣慰处置使、门下侍郎、同平章事裴度守本官，赐上
柱国、晋国公，食邑三千户。以蔡州留后马总检校工
部尚书、蔡州刺史、彰义军节度使、溵州颍陈许节度
使。丙子，以右庶子韩愈为刑部侍郎。是岁，河南、河北
水。

袭文宣公。庚寅，敕“李师道频献表章，披露恳诚，宜令
谏议大夫张宿往彼宣慰。”辛亥，以礼部尚书王播为
成都尹、剑南西川节度使。二月乙亥，御麟德殿，宴群
臣，大合乐，凡三日而罢，颁赐有差。三月庚寅，以前剑
南西川节度使李夷简为御史大夫。丙申，以同州刺
史郑𬘡为东都留守、都畿汝防御使。庚子，以御史大
夫李夷𥳑为门下侍郎、同平章事。宰相李鄘守户部
尚书，罢知政事。丁未，以太子少师郑馀庆为左仆射。
辛亥，诏“百司职田，多少不均，为弊日久。宜令逐司各
收职田草粟都数，自长官以下，除留守，至银台待罪，
请献德、棣二州兼入管内租税。”壬戌，前东都留守许
孟容卒。庚辰，诏复王承宗官爵，以华州刺史郑权为
德州刺史、横海军节度、德棣沧景等州观察使。五月
乙酉，凤翔节度使李惟𥳑卒。乙未，月近心后星。丙辰，
以忠武军节度使李光颜为滑州刺史、义武军节度
使，以彰义军节度使马总为许州刺史、忠武军节度
使、陈许溵蔡观察等使。戊戌，以山南东道节度使李
愬为凤翔尹、凤翔陇右节度使。辛丑，知渤海国务大
仁秀检校秘书监、忽汗州都督，册为渤海国王。丙午，
以户部侍郎孟𥳑检校工部尚书、襄州刺史、山南东
道节度使。六月癸丑朔，日有食之。乙丑，湖南观察使
袁滋卒。丁丑，以沧景节度使程权为邠州刺史、邠州
节度使。出内库绢三十万匹、钱三十万贯，付度支供
军。秋七月癸未，以新除凤翔节度使李愬为徐州刺
史、武宁军节度使。甲申，以田弘正检校司空。乙酉，诏
“削夺淄青节度使李师道在身官爵，仍令宣武、魏博、
义成、义宁、横海等五镇之师分路进讨。”辛丑，以门下
侍郎、同平章事李夷简检校左仆射、同平章事、扬州
大都督府长史、淮南节度使。己酉，诏诸道节度使先
带度支营田使名者，并罢之。庚戌，以左仆射郑馀庆
为凤翔陇右节度使。八月壬子，以中书侍郎、平章事
王涯为兵部侍郎，罢知政事。戊午，以尚书右丞崔从
为兴元尹、山南西道节度使。甲戌，太白近左执法。乙
亥，敕：“应同司官有大功已上亲者，但非连判及勾检
之官并官长，则不在回避改换之限。”时刑部员外郎
杨嗣复以父于陵除户部侍郎，遂以近例避嫌，请出
省，不从，因有是敕。丁丑，木、金、水三宿聚于轸。戊寅，前
山南西道节度使权德舆卒。九月甲申，以左卫将军
高霞寓为单于大都护、振武陵胜节度使。甲辰，以户
部侍郎、判度支皇甫镈同中书门下平章事，依前判
度支；以卫尉卿充诸道盐铁转运使程异为工部侍
郎、同中书门下平章事，依前充使。是时，上切于财赋，
故用聚敛之臣居相位。诏下，群情惊骇，宰臣裴度、崔
群极谏，不纳，二人请退。荧惑近哭星。丁未，出内库绢
十万匹给东军。冬十月甲寅，吐蕃寇宥州。壬戌，灵武
奏破吐蕃二万于定远城。癸亥，前淮南节度使卫次
公卒。甲子，平凉镇遏兵马使郝玭奏收复原州，破吐
蕃二万。是夜，月近昴。丙子，以左金吾卫大将军薛苹
检校刑部尚书、滑州刺史，充义成军节度使；以义成
军节度使李光颜为许州刺史，充忠武军节度使、陈
许观察等使。十一月辛巳朔，夏州破吐蕃五万。灵武
奏“攻破吐蕃长乐州罗城。”丁亥，以山人柳泌为台州
刺史，为上于天台山采仙药故也。制下谏官论之，不
纳。壬寅，以河阳节度使乌重引为沧州刺史、横海军
节度、沧景德棣观察等使。丁未，以华州刺史令狐楚
为怀州刺史，充河阳三城怀孟节度使。十二月辛亥，
敕：左右龙武军六军及威远营应纳课户共一千八
百人，衣粮并停，仍付府县收管。戊寅，军前擒到李师
道将夏侯澄等四十七人，诏并释付魏博及义成军
收管。要还贼中者，则量事优给放还。上顾谓宰臣曰：
“人臣事君，但力行善事，自致公望，何乃好树朋党？朕
甚恶之。”裴度对曰：“君子小人，未有无徒者。君子之徒，
则同心同德；小人之徒，是为朋党。”上曰：“他人之言，亦
与卿等相似，岂易辩之哉？”度曰：“君子小人，观其所行，
当自区别矣。”上曰：“凡好事口说则易，躬行则难。卿等
既言之，须行之，勿空口说。”度等谢曰：“陛下处分，可谓
至矣，臣等敢不激励！然天下之人从陛下所行，从陛
下所言，臣等亦愿陛下每言之则行之。”上颇忻纳。是
岁，回纥、南诏蛮、渤海、高丽、吐蕃、奚、契丹、诃陵国并朝
贡。

十四年春正月庚辰朔，以东师宿野，不受朝贺。壬午，
复置仗内教坊于延政里。丁亥，徐州军破贼二万于
金乡，迎凤翔法门寺佛骨至京师，留禁中三日，乃送
诸寺，王公士庶奔走，舍施如不及。刑部侍郎韩愈上
疏，极陈其弊。癸巳，贬愈为潮州刺史。丙申，魏博军破
贼五万于东阿。辛巳，斩前沧州刺史李宗奭于独柳
树。朝廷初除郑权沧州，宗奭拒诏不受代，既而为三
军所逐，乃入朝，故诛之。癸卯夜，月近南斗魁。丙午，魏
博军破贼万人于阳谷。二月己酉朔，以商州刺史严
谟为黔中观察使。乙卯，敕：“淄青行营诸军，所至收下城邑，不得妄行伤杀，及焚烧庐舍，掠夺民财，开发坟
墓，宜严加止绝。”以镇、冀水灾，赐王承宗绫绢万匹。辛
酉，襄阳节度使孟𥳑举郧乡镇遏使赵洁为郧乡县
令，有亏常式，罚一月俸料。壬戌，田弘正奏，“今月九日，
淄青都知兵马使刘悟斩李师道并男二人首请降，
师道所管十二州平。”甲子，上御宣政殿受贺。己巳，上
御兴安门，受田弘正所献贼俘，群臣贺于楼下。庚午，
制以淄青兵马使、金紫光禄大夫、试殿中监、兼监察
御史刘悟检校工部尚书、滑州刺史，充义成军节度
使，封彭城郡王，食邑三千户，赐钱二万贯，庄宅各一
区。癸酉，田弘正加检校司徒、同中书门下平章事。三
月己卯朔。丁酉，上以齐、鲁初平，宴群臣于麟德殿，赐
物有差。戊子，以华州刺史马总郓濮曹等州观察等
使。己丑，以“义成军节度使薛苹为青州刺史，充平卢
军节度、淄青齐登莱等州观察等使；以淄青四面行
营供军使王遂为沂州刺史，充沂、海、兖、密等州都团
练观察等使。”析李师道所据十二州为三镇也。庚寅，
浙西观察使李翛卒。辛卯，李师道妻魏氏并男没入
掖庭，堂弟师贤、师智，侄弘巽配流。乙未，以中书舍人
卫中行为华州刺史、潼关防御、镇国军等使。辛丑，上
顾谓宰臣曰：“听受之间，大是难事，推诚选任，所谓委
寄，必合尽心。及至所行临事，不无偏党。朕临御以来，
岁月斯久，虽不明不敏，然渐见物情，每于行为，务欲
详审。比令学士集前代昧政之事，为《辩谤略》，每欲披
阅，以为鉴诫。”崔群对曰：“无情曲直，辩之至易；稍怀欺
诈，审之实难。故孔子有众好众恶之论，浸润肤受之
说，盖以暧昧难辩故也。若择贤而任之，待之以诚，纠
之以法，则人自归公，孰敢行伪！陛下详观载籍，以广
聪明，实天下幸甚！”丁未，以抚州司马令狐通为右卫
将军。给事中崔植封还制书，言通前刺史，寿州用兵
失律，未宜“奖用。”上令宰臣谕植，以通父彰有功，不忍
遂弃其子，其制方行。夏四月戊申朔。乙卯，太白顺行。
近东并戊午，以刑部尚书李愿为凤翔尹，充凤翔陇
右节度使。丙寅，诏：诸道节度、都团练、防御、经略等使
所管支郡，除本军州外，别置镇遏守捉兵马者，并合
属刺史。如刺史带本州团练、防御、镇遏等使，其“兵马
额便隶此使。如无别使，即属军事。其有边于谿洞连
接蕃蛮之处，特建城镇，不关州郡者，不在此限。”辛未，
工部侍郎、同平章事、诸道盐铁转运等使程异卒。丙
子，制：“金紫光禄大夫、门下侍郎、同中书门下平章事，
兼弘文馆大学士、上柱国、晋国公、食邑三千户裴度
可检校左仆射，兼门下侍郎、平章事、太原尹、北都留
守，充河东节度观察处置等使。”五月戊寅朔，以刑部
侍郎柳公绰充盐铁转运等使。庚辰，以楚州刺史李
听为夏州刺史、夏绥银宥等州节度使。丙辰，以河东
节度使、检校吏部尚书、同平章事张弘靖为吏部尚
书。以忠武军节度使李光颜为邠、宁、庆节度使，仍以
忠武军六千人“赴镇。”庚寅，以工部尚书郗士美检校
刑部尚书、许州刺史，充忠武军节度使。是夜，月近心
大星。己亥，置临海监牧，命淮南节度使兼之。敕“李师
古妻裴氏、女宜娘于邓州安置，李宗奭妻韦氏放出
掖庭，坐李师道族人籍没。”上愍之，宥以轻典。以宣歙
观察使窦易直为润州刺史，充浙西观察使。韩弘进
助平淄青绢二十万疋，女乐十人，女乐还之。六月丁
未朔。癸丑，以福建观察使元锡为宣州刺史、宣歙池
观察使。庚申，以户部侍郎归登为工部尚书，以郑州
刺史裴乂为福州刺史、福建观察使。辛酉，敕定州大
都督府复上州。甲子，以前兵部尚书李绛检校吏部
尚书、河中尹，充河中晋绛磁隰观察使。癸酉，诏左金
吾大将军胡证充京西北巡边使，所经镇戍，与守将
审量利害，具事实奏闻。秋七月丁丑朔。戊寅，汴州韩
弘来朝。己卯，左散骑常侍致仕薛苹卒。乙酉夜，月掩
心大星。辛巳，群臣上尊号曰“元和圣文神武法天应
道皇帝。”是日，御宣政殿受册，礼毕，御丹凤楼，大赦天
下。京畿今年秋税、青“苗、榷酒等钱每贯量放四百文，
元和五年已前逋租赋并放。”甲午，韩弘进絁绢二十
八万疋，银器二百七十事。丁酉，以河阳三城怀州节
度使、朝议郎、使持节怀州诸军事、守怀州刺史、兼御
史大夫、赐紫金鱼袋令狐楚可朝议大夫、守中书侍
郎、同中书门下平章事。壬寅，以永州刺史韦正武为
邕管经略使。癸卯，以前黔中观察使魏义通为怀州
刺史、《河阳三城》怀孟节度使。沂州军乱，杀节度使王
遂。甲辰，以“州刺史曹华为沂州刺史，充沂、海、兖、密
等州都团练观察使。”乙巳，罢晋州防御使。八月丁未
朔。己酉，制“宣武军节度副大使、知节度事、汴宋亳颍
等州观察处置等使、开府仪同三司、守司徒、兼侍中、
汴州刺史、上柱国、许国公、食邑三千户韩弘可守司
徒、兼中书令”，弘坚辞戎镇故也。癸丑，以吏部尚书张
弘靖为检校尚书左仆射、同平章事、汴州刺史、宣武
军节度使。甲寅，于襄州谷城县置临汉监以牧马，仍

重，一日不可旷废，若遇连假不坐，有事即诣延英请
对。”崔群以残暑方甚，目同列将退，上止之曰：“数日一
见卿等，时虽暑热，朕不为劳，久之方罢。”丁亥，宴田弘
正与大将判官二百人于麟德殿，赐物有差。戊辰，陈
许节度使、检校刑部尚书郗士美卒。九月丙子朔。戊
寅，考功郎中萧祐进古画古书二十卷，斩沂州乱首
王弁于东市。癸未，以国子祭酒李逊检校礼部尚书、
许州刺史、忠武军节度、陈许殷蔡等观察使。庚寅，贬
右卫大将军田缙为衡王傅。缙前镇夏州，私用军粮
四万石，强取党项羊马，致党项引吐蕃入寇故也。甲
午，以太子少师郑馀庆兼判国子祭酒。辛丑，以田弘
正兄相州刺史田融检校刑部尚书，兼太子宾客，分
司东都。甲辰，以魏博节度使、光禄大夫、检校司徒、同
平章事，兼魏州大都督长史、上柱国、溯国公、食邑三
千户田弘正依前检校司徒、兼侍中，赐实封三百户。
时弘正三上表乞留阙庭，不许。乙巳，上顾谓宰臣曰：
“朕读《元宗实录》，见开元初锐意求理，至十六年已后，
稍似懈倦，开元末又不及中年，何也？”崔群对曰：“元宗
少历民间，身经迍难，故即位之初，知人疾苦，躬勤庶
政。加之姚崇、宋璟、苏颋、卢怀慎等守正之辅，孜孜献
纳，故致治平。及后承平日久，安于逸乐，渐远端士而
近小人。宇文融以聚敛媚上心，李林甫以奸邪惑上
意，加之以国忠，故及于乱。愿陛下以开元初为法，以
《天宝》永为戒，即社稷无疆之福也。”时皇甫镈以谄刻
欺蔽在相位，故群因奏以讽之。冬十月丙午朔。壬戌，
安南军乱，杀都护李象古，并家属部曲千馀人皆遇
害。丙寅，以唐州刺史桂仲武为安南都护，湖州刺史
韩愈为袁州刺史。是月，吐蕃寇盐州。十一月乙亥朔，
以户部尚书李鄘为太子宾客、东都留守。辛卯，灵武
大将史奉敬破吐蕃于盐州城下，赐奉敬“实封五十
户，赏之。丁酉，以原王傅”郑权为右金吾大将军，充右
街使。上服方士柳泌金丹药，起居舍人裴潾上表切
谏，以“金石含酷烈之性，加烧炼则火毒难制。若金丹
巳成，且令方士自服一年，观其效用，则进御可也。”上
怒，己亥，贬裴潾为江陵令。十二月，乙巳朔。庚戌，国子
祭酒郑馀庆奏：“见任文官一品至九品外使兼京正
员官者，每月于所请料钱每贯抽十文修国子监。”从
之。乙卯，以谏议大夫、守中书侍郎、同中书门下平章
事、上柱国、赐紫金鱼袋崔群为潭州刺史、兼御史大
夫，充湖南观察使。为皇甫镈所谮，及群被贬，人皆切
齿于镈。

十五年春正月甲戌朔，上以饵金丹小不豫，罢元会。
庚辰，镇、冀观察使王承宗奏：“镇、冀、深、赵等州，每州请
置录事参军一员，判司三员，每县请置令一员。”从之。
壬午，以前湖南观察使崔俊权知户部侍郎、判度支。
丙戌，沂、海四州观察使府移置于兖州，改观察使曹
华为兖州刺史。乙未，命邠宁李光颜修筑盐州城此
“月七日已后，昼常阴晦，微雨雪，夜则晴明，凡十七日
方澄霁。”丙申，月犯心大星，光彩相及。废齐州丰齐县
入长清，废全节县入历城，废章丘县入亭山县。义成
军节度使刘悟来朝。戊戌，上对悟于麟德殿。上自服
药不佳，数不视朝，人情恟惧。及悟出《道上》语，京城稍
安。庚子，以少府监韩璀为鄜州刺史、鄜坊丹延节度
使。是夕，上崩于大明宫之中和殿，享年四十三。时以
暴崩皆言内官陈弘志弑逆，史氏讳而不书。辛丑，宣
遗诏。壬寅，移仗西内。五月丁酉，群臣上谥曰“圣神章
武孝皇帝”，庙号宪宗。庚申，葬于景陵。